**174/2019. (VI.11.) GVB sz. határozat**

A Gazdasági és Városstratégiai Bizottság a Szombathely, Tóth Géza tér 3233 hrsz-ú ingatlanon zöldterületbe tervezett transzformátorállomás és villamos földkábel elhelyezésére vonatkozó előterjesztést megtárgyalta és az alábbi döntést hozta:

A Gazdasági és Városstratégiai Bizottság a Tóth Géza tér 3233 hrsz-ú ingatlanon zöldterületbe tervezett transzformátorállomás és villamos földkábel elhelyezését támogatja azzal a feltétellel, hogy az elektromos hálózat fejlesztéssel a Tóth Géza téren a közvilágítás megtáplálására szolgáló hálózatok kiépítését, és a park területén keresztül haladó elektromos légvezeték kiváltását az EON Zrt. saját költségen kiépíti, valamint a kompakt TR állomás tájba illeszkedő klinkertégla burkolattal és vörös színű fedéllel kerül kivitelezésre és a földkábelek nyomvonala út- és járdaburkolatok alatt halad. A kivitelezést megelőzően a közterületen elhelyezett kompakt TR állomás terület igénybevételére a hálózati engedélyesnek az önkormányzattal megállapodást kell kötnie.

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** Kivitelezés megkezdése